EA ปลื้ม กำไร Q1 โต 26% หลังรายได้ส่วนงานผลิต-จำหน่ายกระแสไฟฟ้าเพิ่ม
EA เผยกำไร Q1/58 เติบโต 26% มาที่ 579.90 ลบ. จาก 459.96 ลบ. ในปีก่อน หลังมีรายได้ส่วนงานผลิต-จำหน่ายกระแสไฟฟ้าเพิ่มขึ้น
18 พ.ค. 2558

บริษัท พลังงานบริสุทธิ์ จำกัด (มหาชน) หรือ EA รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีกำไรสุทธิ 579.90 ล้านบาท หรือมีกำไรสุทธิ 0.16 บาทต่อหุ้น เพิ่มขึ้น 26% จากช่วงเดียวกันของปีก่อนที่มีกำไรสุทธิ 459.96 ล้านบาท หรือมีกำไรสุทธิ 0.12 บาทต่อหุ้น
ทั้งนี้ผลการดำเนินงานดังกล่าวที่เพิ่มขึ้น เนื่องจากส่วนงานผลิตและจำหน่ายกระแสไฟฟ้า สำหรับไตรมาสที่ 1 สิ้นสุดวันที่ 31 มีนาคม 2558 มีรายได้เพิ่มขึ้นจำนวน 232.74 ล้านบาท หรือเพิ่มขึ้น 43.21% อีกทั้งบริษัทมีต้นทุนขายรวมจำนวน 1,236.32 ล้านบาท ลดลงจำนวน 273.14 ล้านบาท หรือลดลง 18.10%
 